**ELŐTERJESZTÉS**

Bonyhád Város Önkormányzata Képviselő- testületének 2020. június 25-i

rendes/rendkívüli testületi ülésére

|  |  |
| --- | --- |
| Tárgy: | Bonyhád Város 2019. évi költségvetése végrehajtásának értékelése, a zárszámadási rendelet megalkotása |
| Előterjesztő: | Filóné Ferencz Ibolya polgármester |
| Előterjesztést készítette: | Fauszt Józsefné pénzügyi osztályvezető  Palkó Roland költségvetési csoportvezető |
| Előterjesztés száma: | 34. sz. |
| Előzetesen tárgyalja: | Pénzügyi Bizottság,  Humán Bizottság |
| Az előterjesztés a jogszabályi feltételeknek megfelel: | Dr. Puskásné Dr. Szeghy Petra jegyző |
| A döntéshez szükséges többség: | egyszerű/minősített |
| Döntési forma: | rendelet/határozat (normatív, hatósági, egyéb) |
| Az előterjesztést | nyílt ülésen kell/zárt ülésen kell/zárt ülésen lehet tárgyalni |
| Véleményezésre megkapta: | Filóné Ferencz Ibolya polgármester |

**Tisztelt Képviselő-testület!**

Az államháztartásról szóló 2011. évi CXCV. törvény (továbbiakban: Áht.) rendelkezik arról, hogy a helyi önkormányzat költségvetésének végrehajtására vonatkozó, a jegyző által elkészített rendelet tervezetet a polgármester terjeszti be a képviselő-testület elé.

A veszélyhelyzet során alkalmazandó egyes belügyi és közigazgatási tárgyú szabályokról szóló 85/2020. (IV. 5.) Korm. rendelet 17. § (3) bekezdése határozza meg a rendelet-tervezet benyújtásának idei évre vonatkozó határidejét. Ennek alapján a 2019. költségvetési évre vonatkozó zárszámadási rendelet-tervezetét úgy kell a képviselő-testület elé terjeszteni, hogy az legkésőbb a veszélyhelyzet megszűnését követő 30. napon hatályba lépjen.

A zárszámadási rendelet tervezet tartalmára vonatkozóan az Áht. 87., valamint 91. §. §-a tartalmaz rendelkezéseket.

E szabályok rendelkeznek a vagyonról és a költségvetés végrehajtásáról az alábbiak szerint:

- a számviteli jogszabályok szerinti éves költségvetési beszámolót,

*-*  az éves költségvetési beszámolók alapján évente, az elfogadott költségvetéssel összehasonlítható módon, az év utolsó napján érvényes szervezeti, besorolási rendnek megfelelő záró számadást (a továbbiakban: zárszámadás) kell készíteni.

A hivatkozott jogszabályban foglalt kötelezettség alapján az éves költségvetési beszámoló Magyar Államkincstár felé határidőben benyújtásra került. Jelen előterjesztésben a leadott beszámolóban szereplő adatok alapján teszek javaslatot a 2019. évről szóló zárszámadási rendelet megalkotására.

Bonyhád Város Önkormányzati Képviselő-testülete, bár jogszabályi kötelezettség nem írta elő a költségvetés félévi végrehajtásáról 2019. augusztus 29-én tájékoztatást kapott.

**1. A feladatellátás általános értékelése**

Bonyhád Város Önkormányzata az önkormányzati törvényben előírt kötelező feladatait 2019. évben is maradéktalanul ellátta. Az intézmények és a Közös Önkormányzati Hivatal működését biztosította. Ezen túlmenően az önkormányzat önként vállalt feladatait is megvalósította.

 Az Önkormányzat Képviselő-testülete, a Közös Önkormányzati Hivatal és az Intézmények nagy hangsúlyt fektettek a különböző pályázati lehetőségek és egyéb központi költségvetési támogatási források feltárására, a már elnyert támogatások szabályszerű felhasználására és az ezekből finanszírozott projektek megvalósítására, ezzel is elősegítve a működési és fejlesztési források növelését. A pályázati forrásokból megvalósuló beruházások bevételi és kiadási adatait a zárszámadási rendelet 12. számú melléklete tartalmazza.

A feladatellátás intézményrendszere a költségvetés elfogadásakor elfogadott intézményrendszerhez képest a beszámolási időszakban nem változott. Az önkormányzat az év során az alábbi intézmények fenntartásáról gondoskodott:

* Bonyhádi Közös Önkormányzati Hivatal
* Bonyhádi Varázskapu Bölcsőde és Óvoda
* Bonyhádi Sportcentrum
* Gazdasági Ellátó Szervezet
* Solymár Imre Városi Könyvtár
* Völgységi Múzeum
* Vörösmarty Mihály Művelődési Központ

Nem szerepelnek a Bonyhádi Gondozási Központ költségvetésének teljesítési adatai jelen teljesítési adatok között, tekintettel arra, hogy az intézmény fenntartója a Völgységi Önkormányzatok Társulása.

**2. Tájékoztató a beszámoló táblázataiban közölt adatokról**

Az előterjesztéshez tartozó 1.1. sz. melléklet az önkormányzat és intézményei összevont, halmozódás mentes bevételeit és kiadásait tartalmazza. A melléklet 1.2 táblázata a kötelező, a 1.3. táblázata az önként vállalt, 1.4. táblázata az államigazgatási feladatokhoz tartozó bevételeket és kiadásokat tartalmazza.

A 2. számú melléklet a gazdálkodás két külön területének, a működési és fejlesztési bevételek és kiadások mérlegét mutatja.

A 3. számú melléklet az önkormányzat és az intézmények maradvány-levezetését tartalmazza.

Az 4., 5., 6. mellékletek a beszámoló adatainak összevonását követően készült egyszerűsített mérleg, eredmény kimutatás, valamint a pénzeszközök változásának levezetését tartalmazzák.

A 7/A., 7/B., 7C. számú melléklet az önkormányzat vagyonát mutatja be.

A 8. sz. melléklet a többéves kihatással járó döntésekből eredő kötelezettségeket tartalmazza.

A 9. számú melléklet az adósságállomány alakulását tartalmazza eszközök, lejárat, bel és külföldi hitelezők szerinti bontásban.

A 10. számú melléklet Bonyhád Város Önkormányzata tulajdonában álló gazdálkodó szervezetekben lévő részesedéseket mutatja be.

A 11. számú melléklet az önkormányzat által adott követett támogatásokat jogcímenként mutatja be.

Az Európai Uniós támogatással megvalósuló projektek bevételeit és kiadásait egyenként a 12. számú mellékletek mutatják be.

Az önkormányzat és az intézmények engedélyezett, valamint az átlagos statisztikai létszámát a 13. számú melléklet tartalmazza.

A 14. melléklet A és B táblázatai a bevételeket és kiadásokat címrendbe foglalva ismerteti.

**3. A költségvetés főbb céljainak megvalósulása**

Az éves költségvetés készítésekor megfogalmazott cél az volt, hogy biztosítsa az önkormányzat, a város üzemletetés, az intézmények biztonságos működési kereteit, továbbá az e felett rendelkezésre álló források és pályázati támogatások pedig lehetővé tegyék az önkormányzati fejlesztéseket, valamint a már rendelkezésre álló pályázati források esetében azok felhasználása a támogatási szerződésekben jóváhagyott célok és határidőben megvalósuljanak.

Az elfogadott költségvetési rendelet előirányzatai biztonságos működési kereteket tartalmaztak. Ezt alapvetően a Magyarország 2019. évi központi költségvetéséről szóló 2018. évi L. törvényben szereplő szabályozó rendszer alapozta meg. A működésre rendelkezésre álló előirányzatok a feladatfinanszírozási rendszer folyamatos pontosításával, egyes támogatások összegének emelésével biztosították azt, hogy teljesült a helyi önkormányzatokról szóló 2011. év XLXXXIX. törvény 111. § (4) bekezdésében elvárt hiány nélküli gazdálkodás.

A költségvetés eredeti előirányzatának összege 4.628.696.265.- Ft volt, amely a módosításokat követően 6.894.273.667.- Ft-ra változott. A februárban elfogadott költségvetés főösszegéből 1.947.096.887.- Ft volt a működési, 2.681.599.378.- Ft pedig a fejlesztési célú előirányzatot tartalmazott. Az előirányzatok növekménye 2.265.577.402.- Ft, amelyből a működéshez kapcsolódóan 247.115.402.- Ft, míg a fejlesztésekhez kapcsolódóan 2.018.462.000.- Ft érkezett**.** Tervezet szintjén a működési célú kiadások összes kiadáshoz viszonyított aránya 42,06 %-os, míg a fejlesztési célú kiadások aránya 57,94 %-os volt, **míg az év végére a fejlesztési célú kiadások aránya 68,2 %-ra** emelkedett, mely országos viszonylatban is igen szép eredménynek számít. Az anyag tartalmazza a működési és fejlesztési kiadások jogcímenkénti bontásait.

A működési költségvetés végrehajtásáról elmondható, hogy az eredeti előirányzatként tervezett, valamint az évközi központi támogatásokkal együtt biztosították a rendeletben jóváhagyott célok megvalósítását, a járandóságok és azok terheinek kifizetését, az intézmények működését és a városüzemeltetéssel kapcsolatos kiadásokat. A keretek felhasználása során valamennyi intézménynél és kiadási csoportban a módosított előirányzatokhoz viszonyítva eltérő mértékű és volumenű maradványok keletkeztek.

A helyi stratégiákban meghatározott fejlesztések anyagi forrását 2014-2020 között főként a rendelkezésre álló uniós pályázatok képezték. A Terület- és Településfejlesztési Operatív program felhívásaira a Gazdasági Programban és a 2014 -2020 időszakra vonatkozó Integrált Településfejlesztési Stratégiájában meghatározott városfejlesztési irányelveknek megfelelően kerültek benyújtásra támogatási kérelmek 2016-ban. Pályázatot nyújtottunk be utak felújítására, körforgalom és kerékpárút építésére, a helyi gazdaság fejlesztésére, önkormányzati ingatlanok felújítására, környezetvédelmi és megújuló energiával működő infrastruktúra kialakításának támogatása annak érdekében, hogy a település lakosságmegtartó ereje növekedjen, a vállalkozások helyben maradjanak.

A pályázatok elbírálását követően 2017. évben elindult és zajlott a szükséges döntések meghozatala, 2018., 2019. évben legtöbb esetben azok megvalósítása, a kivitelezés is.

A pályázatok mellett egyedi kérelem alapján az 1048/2019. (II.18.) Kormányhatározat Bonyhád Város Önkormányzata számára 1.567.180.000.- Ft összegű támogatást biztosít melyet a városi sportpálya, valamint a Perczel Mór u. 44. számú épület rekonstrukciójához használhatunk fel.

Az önkormányzat pályázatainak állása:

|  |  |  |  |  |  |
| --- | --- | --- | --- | --- | --- |
| Projekt-azonosító | Projekt címe | Támo-gatás inten-zitás | **Státusz 2019.12.31-ig** | Támogatott összeg | **Beszámolóig terjedő időszakra vonatkozó kiegészítés** |
| 1048/2019. (II.18.) kormányhatározat | Sportinfrastruktúra fejlesztési célú támogatás | 100% | **A Perczel u. 44. sz. alatti volt lánykollégium épület engedélyes és kiviteli tervei alapján a közbeszezrési eljárás sikeresen lezárult, a kivitelező PSN Építő Kft. a munkálatokat megkezdte. A Városi Sporttelep épületeinek és labdarúgó pályáinak teljes rekonstrukciója, korszerűsítése (centerpálya, edzőpálya) és atlétikai pályával való bővítésére a kiviteli tervek alapján a kivitelező kiválasztásának közbeszerzési eljárása folyamatban van.** | 1 567 180 000 | **Perczel u. 44. Lánykollégium - a kivitelezés 30% -os készültségi fokon áll. A Városi Sporttelep közbeszerzési eljárása sikeresen lezártult, a kivtelező, SZ+C Stúdió Kft. A kivitelezés készültségi foka 20%.** |
| Országos labdarúgó pályaépítési program | Műfüves nagypálya építése Bonyhádon | 67% | Műfüves nagypálya építésére az MLSZ részére a pályázat benyújtása megtörtént. | 154 000 000 | A pályaépítésre benyújtott pályázatot az MLSZ jóváhagyta, a TAO forrás összegyűjtése is sikeresen lezárult. 154 millió Ft támogatás és 66 millió Ft önerő biztosított. Az MLSZ folytatja le a kivitelező beszerzését az Országos Pályaépítő Program feltételei szerint. |
| TOP-1.1.1-15-TL1-2016-00004 | A bonyhádi iparterület fejlesztése | 100% | A közbeszerzési eljárás lefolytatása folyamatban. | 480 000 000 | A kivitelezővel a vállalkozási szerződés aláírása megtörtént, a kivitelezés 10%-os készültségi fokon. |
| TOP-1.1.3-15-TL1-2016-00006 | Agrárlogisztikai Központ létesítése Bonyhádon | 100% | Csökkentett műszaki tartalmú tervdokumentáció alapján az engedélyes terv elkészült, a hatóság az engedélyt kiadta. | 450 000 000 | A közbeszerzés bírálati szakban van, várható szerződéskötés 2020. június 10. |
| TOP-1.3.1-TL1-2016-00001 | Közút Nonprofit Zrt-vel közösen (SPAR körforgalom) | 100% | A kivitelezés készültségi foka 80%-os | 280 000 000 | A kivitelezés készültségi foka 100%-os |
| TOP-2.1.3-15-TL1-2016-00047 | Záportározó építése és csapadékvíz rendezése Bonyhádon | 100% | A kivitelezés lezárult. | 229 665 900 | A projektben kötelező szemléletformáló programok végrehajtása folyik. |
| TOP-3.2.1-16-TL1-2018-00002 | „Önkormányzati épületek energetikai korszerűsítése Bonyhádon” | 100% | A közbeszerzési eljárás lefolytatása folyamatban. | 400 000 000 | A kivitelező, Bonycom Nkft a Szakiskola tekintetében 20%-os készültségi fokon áll, az Ifjúsági étterem munkálatai előkészítés alatt. |
| TOP-5.1.2-15-TL1-2016-00001 | Helyi foglalkoztatási együttműködések: Bonyhádi Paktum | 100% | A projekt megvalósítás alatt | 250 000 000 | A projekt 2020.02.29-én zárt, a projekt végére vállalt indikátor mutatók teljesültek, pénzügyi zárás folyamatban. |
| TOP-5.3.1-16-TL1-2017-00001 | #BONYHÁDÖSSZEKÖT A helyi identitás és kohézió erősítése | 100% | A projekt megvalósítás alatt. | 30 430 316 | A projekt megvalósítás alatt. |
| TOP-7.1.1-16-2017-00102 | **CLLD** - A BONYHÁDI HELYI KÖZÖSSÉG HELYI KÖZÖSSÉGI FEJLESZTÉSI STRATÉGIÁJÁNAK MEGVALÓSÍTÁSA | 100% | Solymár Imre Városi Könyvtár és park közösségi tér infrastrukturális fejlesztése c. projekt 54.914.542,- Ft összegű támogatással kivitelezése megvalósult.; Bonyhádi Sportcentrum Perczel Mór Pihenőpark építése Bonyhádon című, 74.411.122, .- Ft összegű pályázata sikeres volt, támogatói Okiratot kibocsátották. | 127 666 667 | Solymár Imre Városi Könyvtár és park közösségi tér infrastrukturális fejlesztése c. pályázat elszámolás alatt. A Bonyhádi Sportcentrum Pihenőpark projektjére a kivitelező kiválasztása megtörtént, a kivitelezés folyamatban. |
| KEHOP-2.2.1-15-2015-00005 | Észak és Közép Dunántúl szennyvízelvezetési és-, kezelési fejlesztés 4. (ÉKDU 4.) Bonyhád és agglomerációját ellátó új szennyvíztelep építése | 100% | Munkaterület átadás megtörtént 2018.08.02-án, a kivitelezés folyamatos. | 1 799 100 000 | A szennyvíztelep beruházás elkészült, 2020. áprilisától a fél éves próbaüzem elkezdődött. A csatornahálózat rekonstrukció projektelem kivitelezése folyamatban van. |
| Bethlen Gábor Alap | Testvér-települési együttműködések | 100% | 2019. évi pályázatot megvalósítottuk, elszámolása lezárult. | 2 000 000 |  |
| Bethlen Gábor Alap | Összetartozás Kupa - XXII. Losonci István-emléktorna | 100% | 2019. évi pályázatot megvalósítottuk, elszámolása lezárult. | 1 000 000 |  |
| Önkormányzati feladatellátást szolgáló fejlesztések támogatása 2018 | József utca felújítása | 75% | A BM a Támogatói Okiratot kibocsátotta. A közbeszerzési műszaki dokumentációhoz szükséges víz-szennyvízrekonstrukció tervezési munkáit megrendeltük. | 30 000 000 | A sikeres közbeszerzési eljárás lezárását követően a kivitelezés munkálatai folyamatban. |
| Összesen |  |  |  | **5 801 042 883** |  |

A költségvetés bevételei az év során megfelelő volumenben és időben rendelkezésre álltak, elegendőek voltak. Az év során a pályázatokon kívül felmerülő kiadások finanszírozása az önkormányzat forrásai terhére biztosíthatók voltak. A nyertes pályázatok esetében a támogatási szerződések aláírását követően a projekt teljes vagy részösszegére vonatkozó előlegek érkeztek, ezáltal a projektek megvalósításának folyamatossága is biztosított volt.

A fejlesztési területen a saját forrás terhére nevesített feladatok döntő részben megvalósultak, míg az előzőekben nevesített, pályázati támogatással megvalósuló fejlesztések esetében a projektek megvalósítása a támogatási szerződésben rögzített ütem szerint zajlottak.

**4. A költségvetés előirányzatainak teljesülése**

A Képviselő-testület az önkormányzat költségvetését a 2/2019. (II.15.) rendeletével fogadta el, melyet az év során 6 alkalommal módosított.

A költségvetés eredeti előirányzatának összege 4.628.696.265.- Ft volt, amely a módosításokat követően 6.894.273.667.- Ft-ra változott. Az előirányzatok növekménye 2.265.577.402.- Ft, amelyből a működéshez kapcsolódóan 247.115.402.- Ft, míg a fejlesztésekhez kapcsolódóan 2.018.462.000.- Ft érkezett.

Az év során 5.152.397.357.- Ft bevétel keletkezett, ugyanakkor 3.574.816.723.- Ft kiadás merült fel. A bevételek teljesítési mutatója 74,73, míg a kiadásoké 51,85 %-os mértékű. A költségvetési és a finanszírozási bevételek és kiadások alakulását az alábbi táblázat mutatja be.

adatok:Ft-ban

|  |  |  |  |  |  |  |
| --- | --- | --- | --- | --- | --- | --- |
| Megnevezés | Bevételek | | | Kiadások | | |
| Módosított előirányzat | Teljesített bevétel | Teljesítés %-a | Módosított előirányzat | Teljesített kiadás | Teljesítés %-a |
| Költségvetési | 5.358.992.511 | 3.585.114.362 | 66,90 % | 6.848.109.613 | 3.528.653.536 | 51,53 % |
| Finanszírozási | 1.535.281.156 | 1.567.282.995 | 102,08 % | 46.164.054 | 46.163.187 | 100,00 % |
| Összesen: | 6.894.273.667 | 5.152.397.357 | 74,73 % | 6.894.273.667 | 3.574.816.723 | 51,85 % |

A költségvetési évhez tartozó, úgynevezett költségvetési bevételek 66,90 %-os teljesítési mutatóját alapvetően a pályázati támogatások okozzák, több projekt esetében a központi források az év elején tervezetthez képest később érkeztek, áthúzódnak 2020. évre.

A költségvetési kiadások maradványát a visszafogott működési kiadásai mellett a pályázati forrásból megvalósuló beruházások tervezettnél alacsonyabb összegű kiadása eredményezi.

A finanszírozási bevételi előirányzatok teljesítése a módosított előirányzatok szerinti, a tervezettnek megfelelően került sor a naperőmű park létesítéséhez tartozó hitel felvételére és a pénzmaradványok igénybevételére. A finanszírozási kiadások összege hiteltörlesztéseket, valamint az előző évi állami támogatás megelőlegezés visszafizetését tartalmazza, azok rendezése a tervezettnek megfelelően alakult.

**4.1. A bevételek teljesítése**

A költségvetési bevételek módosított előirányzata 5.358.992.511.- Ft, amely 3.585.114.362.-

Ft-ban teljesült, a teljesítési mutató 66,9 %-os mértékű.

A teljesített bevételek összetételét az alábbi diagram mutatja be:

**4.1.1** Az **önkormányzatok működési támogatása** címén 849.657.067.- Ft tervezésére került sor, amely a különböző jogcímű állami támogatásokat tartalmazta. Fenti összeg az év során részben központi intézkedések, részben pedig pályázatok és igénylések alapján 117.127.834.- Ft-tal emelkedett. A növekmény tételei az alábbiak voltak:

adatok Ft-ban

|  |  |  |
| --- | --- | --- |
| Bérkompenzáció |  | 2 545 782 |
| Ágazati pótlék |  | 28 419 434 |
| Kulturális illetménypótlék |  | 5 766 998 |
| Bérrendezési alap |  | 32 830 400 |
| Jó adatszolgáltató önkormányzatok támogatása |  | 350 000 |
| Közösségi közlekedés támogatása |  | 592 000 |
| Rendkívüli önkormányzati támogatás |  | 7 795 372 |
| Könyvtári érdekeltségnövelő támogatás |  | 1 230 000 |
| A minimálbér és a garantált bérminimum emelés támogatása |  | 36 685 000 |
| A falu- és tanyagondnoki szolgálatok kiegészítő támogatása |  | 1 150 000 |
| Állami támogatás évközi módosításai |  | - 237 152 |

A központi források a jóváhagyott összegek szerint megérkeztek, a teljesítési mutató 100 %-os mértékű.

**4.1.2. Államháztartáson belüli működési támogatásként** 79.276.000.- Ft eredeti előirányzat tervezésére került sor, amely előirányzat a módosításokat követően 194.777.115.- Ft-ra emelkedett, a növekmény 115.501.115.- Ft, amelyből 34.038.163.- Ft az intézményeknél, míg 81.462.952.- Ft-ot az önkormányzatnál keletkezett.

A forráscsoport befolyt bevételek együttes összege 172.609.285.- Ft, teljesítési mutatója 88,62 %. A teljesített bevételek közül 36.977.867.- Ft az intézményeknél, míg a fennmaradó 135.631.418.- Ft az önkormányzatnál keletkezett.

Az elszámolás évében a korábbi éveknél magasabb összeget képez az intézmények által igénybe vett pályázati forrás, amely 5 intézményt érintett. Az intézmények a TOP.5.3.1-16-TL-2017-00001. számú, Bonyhád összeköt elnevezésű, a TOP-7.1.1-16-2017-00102. számú, a Bonyhádi helyi közösségi fejlesztési stratégiájának megvalósítása pályázat lebonyolításában vettek részt, három intézmény pedig a foglalkoztatáshoz kapcsolódó támogatást vett igénybe. A bevételek tartalmazzák az intézmények által pályázott és elnyert támogatásokat is.

Az önkormányzatnál keletkezett bevételek jogcímenkénti részletezését a csatolt 14. számú melléklet bevételek fejezete 135., 206. címei tartalmazzák, ugyanakkor az intézményi támogatások az intézmény bevételei között találhatók.

Az érkezett bevételek főbb elemei az alábbiak:

- Az óvodák fenntartására kötött feladat ellátási szerződés alapján a Bonyhádi Varázskapu Óvodához Izmény, Kisvejke, Kisdorog, Váralja Községek óvodái tartoznak. A tagönkormányzatok a településükön működő tagintézmény működésének saját bevétellel, valamint állami támogatással nem fedezett részét pénzátadással biztosították Bonyhád Város Önkormányzata számára. A tagönkormányzatok közül két önkormányzat a tervezett összeg szerint utalta az előírt hozzájárulását. A további két önkormányzatnak fizetési kötelezettsége a korábbi időszakban fennálló többlete miatt nem állt fenn. Az átutalt hozzájárulások összege 13.831.000.- Ft volt.

- A bevételek között 11.279.300.- Ft iskolafogászati ellátásra, az Országos Egészségbiztosítási Pénztártól érkezett. A támogatás az iskolafogász, az asszisztens bérét és járulékait, valamint a felmerülő eszköz- és anyagköltségeket teljes egészében fedezi.

- A 2. számú háziorvosi körzet önkormányzati működtetése miatt 17.451.600.- Ft összegű OEP támogatás érkezett.

- A Völgységi Önkormányzatok Társulása a társulással kapcsolatos feladatokat a közös hivatal állományába tartozó köztisztviselő béréhez, valamint a feladatellátás bevételei és költségei elszámolási különbözeteként együtt 4.803.512.- Ft összegű pénzátadást teljesített.

- A Magyar Államkincstáron keresztül kiegészítő gyermekvédelmi támogatás címén 368.160.- Ft került utalásra.

- A Nemzeti Választási Iroda az Európai Uniós képviselők választásához, valamint az általános helyi és nemzetiségi önkormányzati választás kiadásaihoz 17.881.999.- Ft-ot utalt.

- A bonyhádi helyi közösség helyi közösségi fejlesztési stratégiájának a megvalósítására (CLLD pályázat) 12.269.646.- Ft pályázati támogatást számoltunk el.

- A TOP. 5.3.1-16-TL1-2017-00001 számú, a Bonyhád összeköt elnevezésű pályázathoz lehívott forrás 15.127.512.- Ft.

- A közfoglalkoztatáshoz átvett pénzeszközként tervezet szintjén az előző évben megkötött 5 támogatási szerződéshez tartozóan 12.720.000.- Ft összeg került megtervezésre. Ehhez, valamint év további részében megkötött 7 szerződéshez együttesen 34.029.752.- Ft támogatás érkezett. A támogatás intenzitás 5 szerződés esetében 70 % volt, míg a továbbiaknál 100%-os volt. A nyári diákmunkát a további 3.545.262.- Ft támogatás segítette.

- A Nemzeti Fejlesztési Minisztérium az autómentes nap programjait 367.200.- Ft-tal támogatta.

**4.1.3.** A **Felhalmozási célú támogatások** eredeti előirányzata 1.235.449.693.- Ft volt, amely a évközi módosításokat követően 3.206.485.693.- Ft-ra változott. A teljesült bevételek 1.410.051.439.- Ft-ot képeztek. A bevételeket jogcímenként a 14. melléklet bevételek fejezete 225. címe tartalmazza.

A KEHOP 2.2.1-15. számú, a szennyvíztelep korszerűsítéséhez tartozóan 356.459.624.- Ft elszámolására került sor.

A TOP1.1.3-15. számú, az agrárlogisztikai központ létesítése projekthez támogatás igénylés nem történt.

Az önkormányzati épületek energetikai korszerűsítését 396.000.000.- Ft támogatás segíti.

A zártkerti besorolású földrészletek mezőgazdasági hasznosítását segítő pályázati célhoz tartozóan 2.235.726.- Ft érkezett.

Közművelődési érdekeltségnövelő támogatás évközi pályázat alapján 556.000.- Ft összegben érkezett.

A József Attila utca burkolatának felújításának kiadásaihoz az önkormányzati feladatellátást szolgáló fejlesztések támogatása pályázata keretében 30.000.000.- Ft összegű volt az elnyert támogatás.

A Solymár Imre Városi Könyvtár és park közösségi tér infrastrukturális fejlesztéséhez a CLLD pályázat keretében 54.198.088.- Ft támogatás érkezett.

Az 1048/2019. (II.18.) Kormányhatározat Bonyhád Város Önkormányzata részére sportinfrastruktúra fejlesztéséhez 1.567.180.000.- Ft támogatást tartalmazott. A támogatás terhére előleg igénylésére került sor 567.180.000.- Ft összegben.

**4.1.4.** A **közhatalmi bevételek** közé az önkormányzat által beszedett adók, így a gépjárműadó, a helyi adók, pótlékok, bírságok, a termőföld bérbeadásából származó adók tartoznak.

A 2019. évre vonatkozó tervezett, adónemenkénti előirányzatok, valamint a befolyt bevételek adatait az alábbi táblázat mutatja be:

|  |  |  |  |
| --- | --- | --- | --- |
| **Megnevezés** | **2019. évi tervezett**  **bevétel** | **2019. évi tényleges bevétel** | **Teljesítés %-a** |
| Gépjárműadó | 49.500.000.- | 54.639.913.- | 110,38 |
| Termőföld bérbeadásából származó adó | 150.000.- | 82.335.- | 54,89 |
| Magánszemélyek kommunális adója | 57.000.000.- | 57.090.873.- | 100,16 |
| Idegenforgalmi adó | 850.000.- | 760.200.- | 89,43 |
| Helyi iparűzési adó | 580.500.000.- | 587.300.703.- | 101,17 |
| Talajterhelési díj | 300.000.- | 230.299.- | 76,77 |
| Egyéb közhatalmi bevételek | 550.000.- | 1.613.697.- | 293,39 |
| **Közhatalmi bevételek összesen** | **688.850.000.-** | **701.718.020.-** | **101,87** |

Az önkormányzat által beszedett bevételek egy része az önkormányzat saját bevétele teljes egészében, míg más adónemek és díjak esetében a bevételek átengedésre vagy megosztásra kerülnek az állam és az önkormányzatok között.

A **gépjárműadó** esetében – 2019. évben - a beszedett bevételek 40 %-a illet meg az önkormányzatot. A bevételi tervben kizárólag az önkormányzat részére átengedett rész került megtervezésre. A 49.500.000.- Ft összegű bevételi tervhez képest 54.639.913.- Ft került átvezetésre. A bevételek növekedését az adózók számának, valamint az adóalanyok számának növekedése okozza, előbbi 2,4, utóbbi 2,7 %-kal. Emellett a bruttó kivetés összege is emelkedett, mérték 6,5 %-os volt.

A **magánszemélyek kommunális adójának** jelenlegi tételét a Képviselő-testület 2011. január 1-i hatállyal vezette be, így ennek mértéke azóta változatlan. Az adó mértéke, az adóztatott ingatlanok számának ismeretében a bevételi terv viszonylag jól meghatározható volt. E címen 57.090.873.- Ft bevétel érkezett, amely 100,16 %-os teljesítésnek felel meg. Az adónemhez kapcsolódóan az adóalanyok, valamint az adó tárgyak száma az előző évhez képest kismértékben, 0,7 %-kal emelkedett.

Az **iparűzési adó** bevétel eredeti előirányzata 580.500.000.- Ft volt.

Az adóalanyok száma a 2018. évi 1732-ről 2019. évre 1803-ra emelkedett, ugyanakkor a bevallott adó összege és az egy vállalkozás által fizetendő adó átlaga 7,4 %-kal csökkent.

A bevételi tervet az előző évi tényadatokból kiindulva, az előző évről áthúzódó részletfizetésekkel csökkentve határoztuk meg. A teljesítési adatok alapján a tervadatot reálisnak ítéljük, a bevételi többlet 6.800.703.- Ft összegű, 1,17 %-os mértékű.

Az iparűzési adó összege évenként változó nagyságrendű, emiatt annak tervezése is nehéz, az utóbbi 6 év tényleges adatai az alábbiak voltak:

adatok ezer Ft-ban

|  |  |  |  |  |  |
| --- | --- | --- | --- | --- | --- |
| 2014. év | 2015. év | 2016. év | 2017. év | 2018. év | 2019. év |
| 393.293.- eFt | 465.683.-eFt | 446.438.- eFt | 450.978.- eFt | 610.090.- eFt | 587.301.- eFt |

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| |  | | --- | |  | |  |  |  |  |  |  |  |
|  |  |  |  |  |  |  |  |
|  |  |  |  |  |  |  |  |
|  |  |  |  |  |  |  |  |
|  |  |  |  |  |  |  |  |
|  |  |  |  |  |  |  |  |
|  |  |  |  |  |  |  |  |
|  |  |  |  |  |  |  |  |
|  |  |  |  |  |  |  |  |
|  |  |  |  |  |  |  |  |
|  |  |  |  |  |  |  |  |
|  |  |  |  |  |  |  |  |
|  |  |  |  |  |  |  |  |

Talajterhelés díj szabályai az előző időszakhoz képest nem változtak, díjfizetési kötelezett azt a kibocsátót terheli, aki a műszakilag rendelkezésre álló közcsatornára nem köt rá, és a helyi vízgazdálkodási hatósági engedélyezés alapján szennyvízelhelyezést alkalmaz. Az adó mértéke 2012. február 1-től 1200,-Ft/m³ volt, amely az 1,5-ös területérzékenységi szorzóval számítva 1.800.- Ft/m3. Az év során 17 adózó nyújtott be bevallást, amelyből 230.299.-Ft összegű bevétel keletkezett.

Egyéb közhatalmi bevételként az adócsoport által kiszabott bírságok és a beszedett pótlékok, valamint az idegen helyről kimutatott köztartozások önkormányzatot megillető része került elszámolásra. Ennek összege nehezen tervezhető, az év során a tervezettet meghaladó összegű, a beszedett bevétel 1.613.697.- Ft volt.

**4.1.5. Működési bevételek**

A csoportba tartozó bevételek módosított előirányzata 235.568.802.-Ft, a teljesített bevételek 264.788.335.- Ft összegű, amely 112,4 %-os teljesítésnek felel meg, intézményenként adatok az alábbiak:

adatok Ft-ban

|  |  |  |  |
| --- | --- | --- | --- |
| **Megnevezés** | **Módosított előirányzat** | **Teljesített bevétel** | **Teljesítés %-a** |
| GESZ | 48 860 000 | 48 476 977 | 99,22 % |
| Varázskapu Bölcsőde és Óvoda | 13 543 000 | 12 838 910 | 94,79 % |
| Vörösmarty Mihály Művelődési Központ | 12 000 002 | 12 457 564 | 103,81 % |
| Solymár Imre Városi Könyvtár | 1 170 000 | 1 687 860 | 144,26 % |
| Völgységi Múzeum | 850 000 | 934 049 | 109,88 % |
| Bonyhádi Sportcentrum | 26 990 000 | 29 504 589 | 109,32 % |
| Bonyhádi Közös Önkormányzati Hivatal |  | 23 320 | - |
| **Intézmények összesen** | **103 413 002** | **105 923 269** | **102,43 %** |
| Bonyhád Város Önkormányzata | 132 155 800 | 158 865 066 | 120,21 % |
| **Működési bevétel összesen** | **235 568 802** | **264 788 335** | **112,40 %** |

A teljesített bevételekből 105.923.269.-Ft az önkormányzat intézményeinél és a közös hivatalnál, míg 158.865.066.- Ft az önkormányzatnál keletkezett.

A bevételek teljesítési mutatója az intézmények összességében 102,43 %-os mértékű, intézményenként 99,22 - 144,26 %-os tartományban mozog, míg az önkormányzatnál 120,21 %-os mértékű. Adatok szerint valamennyi intézmény a tervezett összeget megközelítő, vagy azt meghaladó összegű és mértékű bevételt realizált.

Az intézményi bevételek az önkormányzati feladatként ellátott gyermekétkeztetésből származó tértérítési díjbevételekből, ÁFA visszatérítésből, rendezvények és belépődíjak bevételeiből származó összegeket tartalmazzák. Az óvoda esetében az ellátási díjak a bölcsődei gondozási díjat is tartalmazzák.

Az önkormányzat működési bevételei a 132.155.800.- Ft összegű módosított előirányzathoz képest 158.865.066.- Ft összegben, 120,21 %-os mértékkel teljesültek.

A tulajdonosi bevételek között az önkormányzati lakások és üzletek bérleti díjából származó bevételek 57.764.700.- Ft összeget képeznek, amely a módosított előirányzathoz viszonyítva 106,97 %-os mértékű teljesítésnek felel meg. A bevételi többletet 1.973.250.- Ft összegben a hátralékok állományának csökkenése okozza. Az év során a Szent Imre utca 1. épületében 4 lakás felújítást követő, évközi bérbeadása is bevételi többletet eredményezett. A Perczel Mór utca 13. épülete egy része hasznosítása is évközben történt.

A tulajdonosi bevételek részét képezi a kapott osztalék, amely címen a GABO Kft-től 2.000.000.- Ft, az ÉMÁSZ Zrt-től 681.800.- Ft bevétel érkezett.

A Mezőföldvíz Kft-től 28.715.000.- Ft összegű, a 2018. évről áthúzódó, valamint a 2019. évi bérleti díj bevételével számoltunk. A 2019. évi bérleti díj maradéktalanul megfizetésre került, az előző évről származó pedig a 2020. évi költségvetés bevételeként került újratervezésre.

A bevételi csoportba tartoznak még a földbérleti és közterület használati díjak, ezen címeken a tervezett összegek szerinti az érkezett összeg.

Nem tervezett bevétel keletkezett a biztosítótól kapott kártérítés címén, amely az önkormányzati ingatlanokban bekövetkezett károk megtérítéséből származik.

**4.1.6. Felhalmozási bevétel** eredeti előirányzataként 16.000.000.- Ft-ot terveztünk. Az év során 9 lakótelek, valamint 1 egyéb építési telek, 3 önkormányzati lakás értékesítésére került sor, amelyből együttesen 64.449.297.- Ft bevétel keletkezett.

**4.1.7. Működési célú átvett pénzeszközként** eredeti előirányzatot nem terveztünk. Az évközi pályázati lehetőségekkel élve pályázatokat nyújtottunk be a testvér települési kapcsolatok kiadásaihoz a Bethlen Gábor Alaphoz, valamint az összetartozás kupa lebonyolításához, az érkezett bevétel együtt 3.000.000.- Ft. További bevételként szerepel még Wernau város ajándékaként elszámolt összeg is.

**4.1.8.** A felhalmozási célú átvett a megtérült munkáltatói kölcsön, valamint a Völgység-Termál Vízfeltáró Kft-be az elmaradt, a tulajdonos helyett az önkormányzat által teljesített pótbefizetés megtérítésének összegét tartalmazza.

**4.1.9. Finanszírozási bevételek**

**Finanszírozási bevételek** között az önkormányzat és intézményei, valamint a pályázati támogatások együttes, előző évi maradványa szerepel, amely 1.351.813.505.- Ft összegben igénybevételre került az alábbiak szerint:

- intézmények és a közös hivatal maradványa 12.181.874.- Ft

- önkormányzat maradványa 315.077.444.- Ft

- pályázatok maradványa 10 projekthez tartozóan 1.024.554.187.- Ft

A kiadási csoportba tartozik továbbá Bonyhád Város Önkormányzati Képviselő-testülete 13/2018. (VI.7.) önkormányzati rendeletében a naperőmű park megépítéséhez igénybe vett 179.975.616.- Ft összegű **hitel** bevétele**.**

A finanszírozási bevételek között szerepel továbbá 35.493.874.- Ft összeggel az állami támogatások előlege.

**4.2. A kiadások alakulása**

A 2019. évi költségvetés módosított előirányzatának összege 6.894.273.667.- Ft, amelynek terhére 3.574.816.723.-Ft összegű kiadás merült fel, amely 51,85 %-os mértékű felhasználásnak felel meg.

A finanszírozási kiadásokat, valamint a hiteltörlesztést nem tartalmazó **költségvetési kiadási** **előirányzatok** összege 3.528.653.536.- Ft, teljesítési mutatója 51,53 %.

Ezen belül a működési és a fejlesztési **költségvetési kiadások** előirányzatai és azok teljesítése a csatolt 2. melléklet szerint az alábbiak szerint alakult:

|  |  |  |
| --- | --- | --- |
|  | **Működési kiadások** | **Fejlesztési kiadások** |
| Eredeti előirányzat | 1.971.129.484.- Ft | 2.665.870.378.- Ft |
| Módosított előirányzat | 2.139.439.619.- Ft | 4.708.669.994.- Ft |
| Teljesített kiadás | 1.965.544.781.- Ft | 1.563.108.755.- Ft |
| Teljesítés %-a | 91,87 % | 33,19 % |

A teljesített kiadások megoszlása diagramon bemutatva az alábbi:

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| |  | | --- | |  | |  |  |  |  |  |  |  |  |  |
|  |  |  |  |  |  |  |  |  |  |
|  |  |  |  |  |  |  |  |  |  |
|  |  |  |  |  |  |  |  |  |  |
|  |  |  |  |  |  |  |  |  |  |
|  |  |  |  |  |  |  |  |  |  |
|  |  |  |  |  |  |  |  |  |  |
|  |  |  |  |  |  |  |  |  |  |
|  |  |  |  |  |  |  |  |  |  |
|  |  |  |  |  |  |  |  |  |  |
|  |  |  |  |  |  |  |  |  |  |
|  |  |  |  |  |  |  |  |  |  |
|  |  |  |  |  |  |  |  |  |  |
|  |  |  |  |  |  |  |  |  |  |
|  |  |  |  |  |  |  |  |  |  |
|  |  |  |  |  |  |  |  |  |  |
|  |  |  |  |  |  |  |  |  |  |
|  |  |  |  |  |  |  |  |  |  |

Az előterjesztés 14. számú melléklete 102. címtől kezdően tartalmazza intézményenként és kiadási jogcímenként a kiadási előirányzatokat, azok teljesítését.

Úgy a működési, mind a fejlesztési kiadások esetében a teljesített kiadások a módosított előirányzatok alatt maradtak.

|  |  |  |  |
| --- | --- | --- | --- |
| **Megnevezés** | **Módosított előirányzat** | **Teljesített bevétel** | **Teljesítés %-a** |
| GESZ | 110 012 296 | 105 531 042 | 95,92 % |
| Varázskapu Bölcsőde és Óvoda | 461 376 187 | 452 486 549 | 98,07 % |
| Vörösmarty Mihály Művelődési Központ | 82 693 422 | 74 726 329 | 90,36 % |
| Solymár Imre Városi Könyvtár | 33 773 891 | 28 008 129 | 82,93 % |
| Völgységi Múzeum | 22 904 389 | 21 007 482 | 91,72 % |
| Bonyhádi Sportcentrum | 59 318 590 | 56 641 557 | 95,49 % |
| Bonyhádi Közös Önkormányzati Hivatal | 322 388 006 | 303 899 192 | 94,26 % |
| **Intézmények összesen** | **1 092 466 781** | **1 042 300 280** | **95,41 %** |
| Bonyhád Város Önkormányzata | 1.046.972.838 | 923 244 501 | 88,18 % |
| **Működési bevétel összesen** | **2.139.439.619** | **1 965 544 781** | **91,87 %** |

Működési kiadások esetében az alulteljesítés minden intézményre jellemző, az intézmények úgy a személyi juttatások, járulékaik, mind a dologi kiadásaik esetében a rendelkezésre álló előirányzataikon belül gazdálkodtak, a teljesítési mutatók minden előirányzati csoportban 100 % alatt maradtak. Ez azt jelzi, hogy az intézményi előirányzatok nem voltak feszítettek, a biztonságos működéshez szükséges kiadásokhoz elegendőek voltak.

Az önkormányzat esetében is a működési kiadások jelentős mértékben alatta maradnak a módosított előirányzatnak minden előirányzati csoportban, melyet a pályázati támogatással érintett projektek módosított előirányzatnál alacsonyabb összegben teljesülő működési kiadásai okoznak.

A fejlesztési kiadások esetében a költségvetésben a saját forrás terhére megvalósuló fejlesztések esetében a jóváhagyott feladatok megvalósultak. A módosított előirányzatoknál alacsonyabb teljesítés a pályázati támogatással érintett projektek esetében van a 2020. évre áthúzódó feladatok és kiadások miatt. Esetükben a még felmerülő kiadások a 2020. évi költségvetésben betervezésre kerültek.

**4.2.1. Személyi juttatásra** 697.083.000.-Ft eredeti előirányzatot terveztünk, a módosított előirányzat 770.344.670.-Ft összegű, a teljesített kiadások 746.786.657.- Ft-ot képeznek, amely 96,94 %-os mértékű teljesítésnek felel meg. Az eredeti előirányzatokhoz képest forrásbővülés a 4.1.1. pontnál részletesen bemutatott jogcímek alapján érkező központi források alapján keletkezett.

A személyi juttatások kiadása úgy az Önkormányzat, mind az intézmények esetében a módosított előirányzat alatt maradt, mértéke a 93,05 - 99,76 % között mozog, az előirányzatok nem voltak feszítettek.

Az önkormányzat engedélyezett és statisztikai létszámainak alakulását intézményenként 13. melléklet tartalmazza. Az engedélyezett álláshelyek számának változását a feladatellátás nem tette szükségessé, így az változatlanul 219,25 fő volt, amely tartalmazza a 26 fővel a közfoglalkoztatottak létszámát is.

A személyi juttatások kifizetéséről elmondható, hogy azok a vonatkozó törvények és ágazati jogszabályok alapján kerültek elszámolásra. Az adható juttatásokat a költségvetési rendeletben meghatározott összeg és szabályrendszer alapján fizettük ki.

Évközi növekmény az intézmények és a hivatal dolgozói esetében a bérkompenzáció, a bérrendezési alap, a Művelődési Központ, a Solymár Imre Városi Könyvtár, és a Völgységi Múzeum esetében a kulturális illetménypótlék, míg az Önkormányzatnál az évközi közfoglalkoztatási szerződések miatt jelentkezett.

A közfoglalkoztatás esetében a költségvetés elfogadásakor 5 szerződéssel rendelkeztünk, a 2019. évben fizetési kötelezettséggel járó szerződések az alábbiak:

|  |  |  |  |  |
| --- | --- | --- | --- | --- |
| Sorszám | Foglalkoztatás időtartama | Létszám | Fogl. idő | Támogatás mértéke |
| 1. | 2019.01.01-2019.02.28. | 36 | 8 | 70 % |
| 2. | 2019.01.01-2019.02.28. | 1 | 8 | 70 % |
| 3. | 2019.01.01-2019.04.11. | 13 | 8 | 100 % |
| 4. | 2019.01.01-2019.02.28. | 2 | 8 | 70 % |
| 5. | 2019.01.01-2019.02.28. | 1 | 8 | 100 % |
| 6. | **2019.03.01-2020.02.29.** | **27** | **8** | **70 %** |
| 7. | **2019.05.01-2020.02.29** | **8** | **8** | **70 %** |
| 8. | **2019.10.29-2020.02.12** | **5** | **8** | **100 %** |
| 9. | **2019.11.06-2020.01.25.** | **4** | **8** | **100 %** |
| 10. | **2019.11.12-2019.12.12.** | **3** | **8** | **100 %** |
| 11. | **2019.11.18-2020.02.06** | **13** | **8** | **100 %** |

A Tolna Megyei Kormányhivatal Járási Hivatala koordinálta az év során a közfoglalkoztatást. Ennek során az év elején 5, az év további részében 6 hatósági szerződés megkötésére került sor.

A közfoglalkoztatottak együttesen 496 hónapot dolgoztak, amely éven keresztüli foglalkoztatásra átszámítva 41 fő 8 órás foglalkoztatását jelenti.

**4.2.2. Munkaadókat terhelő járulékokra** és a szociális hozzájárulási adóra 140.350.000.-Ft-ot terveztünk, amely a személyi juttatásoknál ismertetett indokok alapján 147.915.372.- Ft-ra emelkedett. A teljesítés a módosított előirányzat 95,32 %-ának felel meg. Az intézményi teljesítési szintek a személyi juttatásokkal mozognak együtt.

**4.2.3.** A **dologi kiadások** esetében 656.609.656.- Ft összegű a teljesített kiadás, amely a módosított előirányzatok 89,24 %-át képezi.

A teljesített kiadásokból 252.486.920.- Ft az intézményeknél, 19.736.599.- Ft a Közös Önkormányzati Hivatalnál, míg 384.386.137. - Ft az önkormányzatnál merült fel.

Az intézmények e kiadási csoportban is a rendelkezésre álló előirányzatok keretei között gazdálkodtak, a működési kiadások ezen jogcímén is maradványok keletkeztek intézményenként eltérő nagyságrendben, a teljesítési mutatók a 86,28 - 96,94 %-os mérték között mozognak.

Az Önkormányzat esetében az előirányzat felhasználás 86,28 %-os, az előirányzati maradvány 61.147.157.- Ft. Ebből a pályázatokhoz tartozó maradvány 42.809.126.- Ft, míg a fennmaradó összeg 18.338.031.- Ft az önkormányzati működéshez tartozik. A pályázathoz tartozó kiadási maradványok a 2020. évi költségvetésben újratervezésre kerültek.

**4.2.4. Az ellátottak pénzbeli juttatásai** között a Bonyhád Város Önkormányzati Képviselő-testülete által a szociális igazgatás és szociális ellátás helyi szabályozásáról szóló 4/2015. (II.20.) rendeletében szabályozott támogatási formákhoz 12.509.370.- Ft kifizetésére került sor, mely összeg nem tartalmazza a Bursa Hungarica ösztöndíjhoz tartozó összegeket, tekintettel arra, hogy azokat 2017. évtől kezdődően azt már a pénzátadások között kell szerepeltetni. A kifizetett összeg 9 támogatási formához tartozó kiadásokat tartalmazza.

A kiadások jogcímeit, a kifizetett összegeket a csatolt 14. melléklet kiadások fejezetének 360. címe tartalmazza.

**4.2.5.Egyéb működési célú kiadásokra** rendelkezésre álló keretösszeg 436.737.665.- Ft, amelynek terhére 408.647.079.-Ft kifizetésére került sor.

A csoportba tartozó kiadások jogcímeit a csatolt 14. számú melléklet kiadások fejezetének 304., 307.,370., 372., 374., 377. címei tartalmazzák.

A kiadási csoport legnagyobb eleme Bonyhádi Gondozási Központ fenntartója, a Völgységi Önkormányzatok társulása részére történő pénzátadás. Bonyhád Város Önkormányzata, mint gesztor jogosult a Gondozási Központ intézménye által ellátott feladatokhoz tartozó állami támogatások igénylésére. Fentiek mellett itt kerül elszámolásra Bonyhád Város Önkormányzata által fizetendő kiegészítő összeg is. A Társulás részére a költségvetésben jóváhagyott keretösszeg terhére 170.315.346.- Ft pénzátadására került sor, amely az intézmény kiadásai üteméhez igazítva került átutalásra.

Az állami támogatások 2018. évi elszámolásából származó visszafizetésre 6.047.702.- Ft-ot fordítottunk.

Az intézmények közül 3 esetében került a pályázati forrás megelőlegezéseként együttesen 14.668.132- Ft összegű, az önkormányzat által folyósított kölcsönben részesültek, melyet a 2020. év során fizetnek vissza.

Az előző szakaszban leírtak szerint itt került elszámolásra a Bursa Hungarica ösztöndíj kiadása, amelynek 2.000.000.- Ft összegű előirányzata terhére 1.530.000.- Ft kifizetésére került sor.

A nemzetiségi önkormányzatok Bonyhád Város Önkormányzatától éves szinten egyenként 1.294.- eFt összegű támogatásban részesültek.

Államháztartáson kívüli pénzátadásként 200.141.681.- Ft kiadást számoltunk el.

Az elszámolt kiadásokat jogcímenként a 14. melléklet kiadások fejezete 377. címe alatt mutatjuk be támogatott célonként.

A kiadási csoport legnagyobb eleme a BONYCOM Kft részére a közfeladat ellátási szerződés alapján fizetett 120.000.000.- Ft összegű tétele, amely a tervezett szerinti volt. A támogatás felhasználás elszámolásának szerződésben rögzített határideje 2020.06.30. napja lesz.

A sportszervezetek, egyesületek támogatás kiutalása a 46/2019. (III.28.), valamint a 47/2019. (III.28.) határozatban nevesített szervezetek részére maradéktalanul megtörtént.

A polgármesteri keret módosított, 2.100.000.- Ft összegű kerete terhére 1.194.522.- Ft felhasználására került sor.

A média keret felosztásáról a 45/2019. (III.28.) határozat rendelkezett. A keret nem került teljes egészében felhasználásra az év évégi késői számla beérkezés miatt.

A diáksport tevékenység támogatására a költségvetés 2.666.000.- Ft összegű keretet különítettünk el, kiutalása a tervezettnek megfelelő összegű volt.

Az előirányzatok szerinti kiutalás megtörtént továbbá a Polgárőrség, az Összefogás Közhasznú Alapítvány, valamint az Önkéntes Tűzoltó Egyesület esetében.

Az ügyelet ellátás biztosítására havonta és lakosonként a 40 Ft/hó összegű hozzájárulás a szolgáltatást biztosító részére átutalásra került.

Teljes összegében átadtuk a Dél-dunántúli Közlekedési Központ részére a pályázott 592.000.- Ft összegű központi forrás.

Az egyesületek, civil szervezetek esetében a 6.000.000.- Ft összegű keret került felosztásra.

A támogatási szerződésekben rögzítettek szerint a 2.000.000.- Ft-ot a Majos Értékeiért Egyesület, 3.500.000.- F-ot pedig Majos SE részére átutaltunk.

E kiadási csoportba tartozik még a 125/2019. (VII.17.) határozatban a Bonyhádi Ipari Park Kft részére elfogadott 5.390.065.- Ft pótbefizetés utalása.

**4.2.6. A felhalmozási költségvetés kiadásai**

Felhalmozási kiadásokra eredeti előirányzatként 2.576.061.781.- Ft-ot javasoltunk fordítani, amely az év során pályázathoz, egyedi kérelemhez kapcsolódóan 4.315.506.714.- Ft-ra emelkedett. A teljesített kiadások összege az év során 1.563.108.755.- Ft összegű volt, amely a módosított előirányzathoz viszonyítva 36,22 %-os mértékű volt. A módosított előirányzathoz képest alacsony teljesítési mutatót a pályázati forrás terhére megvalósuló projektek ideiglenesen alacsonyabb összegei eredményezik. Az önkormányzat saját fejlesztési forrása terhére jóváhagyott feladatok döntő részben megvalósultak, a teljesítési adatok kismértékben térnek el a módosított előirányzatoktól.

A tervezett feladatokat, az elszámolt kiadásokat a csatolt 14. számú melléklete 380., 381., 385., 389. címe tartalmazza, emellett az intézményeknél felmerülő felhalmozási kiadások összegeit az adott intézmény kiadásának a 6. alcíme alatt találhatók.

A pályázati forrásból finanszírozott beruházások és felújítások év végén aktuális állapotát a bevezető részben ismertettük, ezen információkat nem ismételjük meg. Összességében azokról elmondható, hogy a vonatkozó szerződésekben rögzített mérföldkövek szerint zajlanak a tervezési, beszerzési és kivitelezési munkák. Ennek ellenére a pénzforgalmi oldalon megjelenő összegek a tervezetthez képest alacsonyabbak, mivel a kiadások egy része a 2020. évben merül fel.

Az önkormányzat saját forrásai terhére megvalósuló beruházásokat és felújításokat a csatolt 14/B. mellékletben szereplő címekre hivatkozva az alábbiakban mutatjuk be:

- 380/2: A képviselői keret 10.000.000.- Ft összegű kerete teljes egészében felhasználásra került, mely a 381/2 cím alatt került részletesen kifejtésre.

- 380/3: Börzsönyben a sebességmérő berendezés felszerelésre került.

- 380/5: Az önkormányzati gépjármű beszerzés a tervezettnek megfelelően megvalósult.

- 380/11: a 104/2019. (V.19.) határozatban foglaltaknak megfelelően a Völgység Termál Kft-ben üzletrész vásárlás részben megvalósult. Egy tulajdonrész esetében annak vásárlása 2020. évre tolódik át.

- 380/12: A sportinfrastruktúra fejlesztése program keretében a tervezési díj kifizetésére került sor.

- 380/13: A 147/2019. (IX.12.) határozat rendelkezett a Magyar Labdarúgó Szövetség pályaépítési programja keretében megvalósuló műfüves pálya építéséről. Az előirányzat terhére az év során kifizetés nem történt. A 2020. évi költségvetésben a feladat újratervezésre került.

- 380/17: A 498,5 kW teljesítményű napenergia alapú kiserőmű létesítését és a hozzá kapcsolódó hitel felvételét a Képviselő-testület a 13/2018. (VI.7.) önkormányzati rendeletében hagyta jóvá. A naperőmű park megépült, a kiadások kismértékben a tervezett előirányzat alatt maradtak.

- 381/1: Az intézményi épületek felújítására 30.000.000.- Ft került tervezésre, amely a korábbi évekhez képest jelentős emelkedést mutatott. Így a költségvetésben az intézmények számos, a korábbi években forráshiány miatt torlódó feladata megvalósíthatóvá vált. A költségvetésben jóváhagyott feladatok megvalósultak, az elszámolt kiadások összege 28.220.290.- Ft volt. Egy tervezett feladat esetében a kiadást más forrásból finanszíroztuk.

- 381/2: Árok, járda, parkoló felújítására a költségvetésben 35.000.000.- Ft-ot különítettünk el, melyet az év során az úgynevezett képviselői kerettel emeltünk. A megvalósult munkák a teljesség igénye nélkül az alábbiak voltak:

- Fáy ltp. 25. épületnél 8 állásos parkoló kialakítása

- Zrínyi utca 20-32. szakasza járda felújítása, aszfaltozása

- Budai u. 40-50-ig terjedő szakasza előtti árok lezárása, parkoló kialakítása

- Majos V. utca 136-152-ig terjedő szakasz betonjárda javítása

- Perczel út 50, a Könyvtár főbejárati, valamint a déli oldalán térkő járda kialakítása

- Fáy lakótelepi Óvoda bekötő járda kialakítása, javítása

- Deák utca első szakaszán járda felújítása

- Rákóczi utca 85-105. szakasz járdaszél helyreállítása, árok tisztítása

- Dezső utca járda felújítása 67,4 m hosszban

- Fáy lakótelepen lévő szervíz út csapadék elvezetése

- Kazinczy utca elején csapadékvíz elvezetés rendezése

- Liszt Ferenc utca 30-38. szakasz betonjárda felújítása

- Evangélikus temető belső járda aszfaltozása

- Gyár utca2524/3. hrsz. 9 állásos parkoló kialakítása

- 381/3: A Zeneiskola épületében az alagsori rész utólagos falszigetelése és a hozzá tartozó helyreállítási munkák a tervezettnek megfelelően megvalósultak.

- 381/4: József Attila utca felújítását az út alatt lévő közművezeték cseréje előzi meg, amelyre pályázatot nyújtottunk be. A pályázat elbírálásának elhúzódása következtében a munkák már az év vége felé közeledve nem kezdődtek el, a feladat a 2020. évi költségvetésben újratervezésre került.

- 381/8: A Mezőföldvíz Kft az önkormányzat által fizetett bérleti díj terhére 22.896.751.- Ft összegű kiadást számolt el.

- 381/9: A Szent Imre utca 1. épületében lévő 3 lakás előző évi felújítása áthúzódó kiadásaként 2.919.505.- Ft kiadás merült fel.

- 381/12: A Pór Apát utcában részleges helyreállítás kezdődött, amelynek folytatására 2020. évben kerül sor.

- 381/14: Önkormányzati lakások és helyiségek felújítására 33.418.918-, Ft-ot fordítottunk.

Az elszámolt kiadások a Majos, V. utca 40. ingatlan homlokzat felújítását, udvari nyílászáróinak cseréje, a Szent Imre utca 1. épület belső átalakításának, a Széchenyi tér 16. épület egy részének nyílászáró cseréjét, a Perczel 48. épületben a táncterem hajópadló újrarakásának, valamint a Perczel Mór utca 9. épület homlokzat állapot rögzítése kiadásait tartalmazza.

**4.2.7**. Az **egyéb felhalmozási kiadások** előirányzata a házi- és gyermekorvosok praxisfejlesztési támogatását, valamint a társasházi hőszigetelésének támogatást tartalmazta.

Az év során módosításként jelentkezett a TOP 1.1.1-15-TL1-2016 pályázathoz tartozó pályázati támogatás átadása, tekintettel arra, hogy a projektet a Bonyhádi Ipari Park Kft. valósítja meg, melyben Bonyhád Város Önkormányzata 51 %-os, többségi tulajdonos.

Társasházak hőszigetelésének támogatására a Fáy ltp. 3, 33., valamint a Gyár utca 10. épületek esetében került egyenként 200.000.- Ft-os összegben.

A fonyódi tábor bérleti díjának visszaforgatásaként az ingatlan felújítására a megkötött támogatási szerződés alapján 4 millió Ft-ot utaltunk át.

A házi-, gyermek-, fogorvosok, valamint a védőnők 200.000.- Ft/praxis fejlesztési hozzájárulásban részesültek, melyet 15 vállalkozás számára utaltunk ki.

**4.2.8. Tartalékok alakulása**

Általános tartalékként 5.000.000.- Ft került elkülönítésre, amelynek képzési kötelezettségét az államháztartási törvény 23. § (3) bekezdése írja elő. A tartalék igénybevétele a Képviselő-testület egyedi döntései alapján megtörtént.

Céltartalékként az év során kiírásra kerülő pályázatok önrészére 10.000.000.- Ft összegű tartalék keretet különítettünk el, amely az önkormányzati, valamint az intézményi pályázatok önrészét volt hivatott biztosítani. A tartalék felhasználása az egyedi döntések alapján részleges volt, az év végén meglévő szabad tartalék összege 4.662.715.- Ft volt.

A fennmaradó 420.884. 528.-Ft összegű tartalék a pályázatok 2020. évi kiadásainak a forrását képezi, így annak tartalékban kellett maradnia az év végén.

**4.2.9.** A **belföldi finanszírozás kiadásai** az önkormányzat hiteleinek törlesztéséhez kapcsolódó kiadásokat, valamint az állami támogatások megelőlegezését követő visszafizetést tartalmazza.

A fejlesztési hitelek állománya az év során az alábbiak szerint alakult:

adatok Ft-ban

|  |  |  |  |
| --- | --- | --- | --- |
| Megnevezés | OTP által nyújtott hitel (6 hitelcélhoz) | Takarékbank által nyújtott hitel (naperőmű park) | Összesen |
| 2019. 01.01. nyitó hitel állomány | 64.574.403.- |  | 64.574.403.- |
| Hitelfelvétel |  | 179.975.616 | 179.975.616.- |
| Hiteltörlesztés | 10.644.800.- | 5.083.333.- | 15.728.133.- |
| 2019.12.31. záró hitel állomány | 53.929.603.- | 174.892.283.- | 228.821.886.- |

A fejlesztési hitelek törlesztése a 6 hitelcél esetében negyedéves gyakorisággal, míg a naperőmű park létesítéséhez felvett hitel esetében az év utolsó negyedévében, a tervezett előirányzatoknak megfelelően került sor.

Az állami támogatások, valamint a közfoglalkoztatáshoz érkezett előleg visszafizetése a tervezett volumen szerint megtörtént.

**5. Bonyhád Város Önkormányzata 2019. évi mérlege**

Az önkormányzat és intézményei összevont, egyszerűsített mérlegét a csatolt 4. számú melléklet tartalmazza. A mérleg az önkormányzat vagyoni helyzetének december 31-én fennálló állapotát mutatja be.

Az eszközök és források összértéke 2019. január 1-jén 10.540.436.726.- Ft, volt, amely érték 2019. december 31-én11.858.689.789.- Ft-ra változott, **az önkormányzat mérleg főösszeg növekedése számottevő, mindösszesen 1.318. 253.063.- Ft összegű, mely 2018. évről 2019. évre 12,51 %-os mértékű pozitív irányú változást mutat.**

Ezen belül a nemzeti vagyonba tartozó befektetett eszközök összértéke **1.024.524. 001**.- Ft-tal, 11,67 %-kalemelkedett, azév végi érték 9.800.318.356.- Ftvolt. Az eszközcsoportban növekményként jelentkezett az önkormányzat és intézményeinél megvalósított fejlesztések értékének aktiválása, a folyamatban lévő beruházások és felújítások előző évinél magasabb értéke. Elszámolásra került emellett az éves értékcsökkenés összege is.

A befektetett pénzügyi eszközök között kerül kimutatásra az önkormányzat gazdasági társaságokban való részesedése. Bár az önkormányzat különböző vállalkozásban való részvétele az év során nem változott, azonban a számviteli törvényben rögzített szabályrendszer szerint elszámolt értékvesztés következtében a mérlegben kimutatott érték a nyitó adathoz képest csökkenést mutat. Az értékvesztés elszámolásra 3 részesedést érintően került sor.

A nemzeti vagyonba tartozó befektetett eszközök az összes eszközök 82,64 %-át képezik.

A nemzeti vagyonba tartozó forgóeszközök a Völgységi Múzeum könyvkészletének értékét tartalmazza, a záró készletérték az előző évhez képest nőtt, 2.384.280.- Ft összegű.

A pénzeszközök állománya az év elején meglévő 656.316.926.- Ft-ról 1.287.760.979.- Ft-ra emelkedett. A pénzeszközök állományának növekedését az elkülönített bankszámlákon kezelt pályázati támogatások állományának növekedése okozza.

A követelések összértéke az év elején nyilvántartott 1.107.296.386.- Ft-hoz képest 766.192.437.- Ft-ra csökkent. Ezen belül a költségvetési évben esedékes követelések az áruszállításból és szolgáltatásból származó követeléseket, valamint az adókövetelések tárgyévi állományát tartalmazza. A mérlegben szereplő összeg ezen elemek esetében 10.691. 590.- Ft összegű csökkenést mutat.

A költségvetési évet követően esedékes követelések döntő részét a helyi iparűzési adóra vonatkozóan előírt, 2020. március 15-én esedékes összegeket képezik, ennek állománya az előző évhez képest megközelítőleg 20 millió Ft-tal emelkedett. Növekményként jelent meg az intézményeknek a projektek megvalósításához adott, 14,7 millió Ft összegű kölcsön. Ugyanezen összeg a kötelezettségek között az intézményi mérlegekben is megjelenik növekményként.

A követelés jellegű sajátos eszközoldali elszámolások a projektek megvalósításához adott és az év végéig el nem számolt előlegek összegét tartalmazza. Ennek összege a rész-számlákon való folyamatos elszámolás miatt az év elejéhez képest a felére csökkent.

A saját tőke összege az előző évhez viszonyítva 127. 854.050.- Ft-tal csökkent, amelyet a felhalmozott és a mérleg szerinti negatív eredmény növekedése idéz elő.

A kimutatott kötelezettségek a saját tőkéhez viszonyítva 7,95 %-ot képeznek, az előző évhez viszonyítva 256.157.419.- Ft-tal emelkedtek.

A kimutatott kötelezettségek között található működési, illetve felhalmozási célú szállítók állománya, valamint a fejlesztési célú hitel is, utóbbi 2019. december 31-i állománya az év során megvalósított hitelfelvétel miatt 228.821.886.- Ft összegű. Emellett még a 2020. évi állami támogatás összegéből 2019. évben 35.026.223.- Ft előlegként folyósított összeget is itt kell kimutatnunk. A kimutatott összeg tartalmazza továbbá a letéti számlán kezelt, úgynevezett jóteljesítési garanciaként utalt összegeket is.

A kötelezettségek 546.123.826.- Ft-os összege a források 4,6 %-át képezik.

Az önkormányzat passzív időbeli elhatárolásként a mérlegben 4.444.058.240.- Ft-ot szerepeltet, amely összeg az év során az önkormányzathoz érkezett, azonban nem a beszámolás évéhez tartozó bevételi elemeket tartalmazza.

Kérem a Tisztelt Képviselő-testületet, hogy az előterjesztés megvitatni, majd a zárszámadási rendelet-tervezetet elfogadni szíveskedjenek.

Bonyhád, 2020. június 3.

Filóné Ferencz Ibolya

polgármester